2

ISIGIDIMI SAMAXOSA, APRIL 1, 1875.

Ngomhla 19 ka February kubuye kwako enye intlanganiso enkulu, engaso eso sikolo. Isihlalo kuyo sibe sipetwe ngumfo abati ngu Lord Moncrieff, inene elikulu E-Scotland. Into enkulu ebonakeleyo kule yokugqibela intlanganiso kukuba ayanela amadoda amakulu angenayo ukuwuxasa lomsebenzi. Banga ungangowenziwa luhlanga, ungabi ngoweqelana elitile kube kupela. Kuvakele kanjalo ukuba imali epume E-Glasgow kodwa ke iselikumawaka amatandatu. Inani lababuti bemali longezelelwe, waza no Dr. S. wafakwa pakati, nokosikolwayo ukuba akayi kuba naxesba yena kulomsebenzi. Kuko ke noko ezinye indawana ezilunge naso ekufuneka zigqityiwe pambi kokuba anduluke ; kuba ukusekwa kwendawo enje ngale ifunekayo asintwana incinane; ifuna umsebenzi omkulu nokulungiswa kwentwanantwana ezinge- nakucazululwa. Abafo abaya kusimisa asikuko nokuba sebenxamile. Baza ku- suka kwangezinyanga.

Asisenasituba namhlanje sokuxela ingcinga zetu ngeso sikolo. Uncedo lwaso kumakowetu asikolwa ukuba lunokufezwa ngokutelekelelwa. Bonke abalangazalela ukuqutywa kwelizwi, nokunyuka kwezizwe zakowetu (kuba sibanye nabo bantu kuyiwa kubo) baya kuvuya ukuva ukuba okwenene kuza kuma isikolo esinjalo sokugcina igama lalondoda. Kubo bonke ke, sicela ukuze bangasilibali emitandazweni, bangawalibali amadoda asisebenzayo; kuba engenakufeza nto engancedwa ngu Mpati opete into zonke.

IMFUNDO YABANTSUNDU.

Isimo abakuso ngelixesha langoku abantsu- ndu asikuko nokuba sibaxakile sibuhlungu kwabanqwenela ukubambela pambili kwa- bo. Singabakangele nganto abambalwa ongati uqubisane nabo apa napaya, akukangela umntu ufika isizwe sihleli, kubutwe ezinkundleni, kungazinikelwe emsebenzini nase mfundweni, kanti kunjalo nje amatuba okusebenza maninzi kangaka. Eyona nto ke engamandla nangapezu kwezinye kukuba bati nabake baya emsebenzini bangavumi kuhlala, batande futi ukumana bepupumisa, besiti basaya kupumla emakaya. Kunqabile ukufumana abantu abauzolelayo umsebenzi. Uti nonconywayo ukuba uyautanda abe ngoya kugqiba inyanga apa uve ngenye ekankanywa E-Bay, kanti, ngeyesitatu womva ekankanywa kwelinye icala.

Indawo enjalo ke ayinakubatomalalisa ababanika imisebenzi, ibe ingelulo ncedo nakwabantsundu. Kungoko ikangelwe nge- ntliziyo exalileyo ngabo bonke abanga ku- ngenyukwa. Izizatu ezibangela ukuba kube njalo sikolwa ukuba zininzi; kodwa indawo engumbuzo enkulu eyokuba akukondlela na ingafunyanwayo enganceda ukuze kungabi nje.

Umfo otile obala kwipepa lenyanga lase Kapa uti indawo enkulu kukufundiswa komsebenzi, uqalwe besibancinane abantu, uqalwe kwizikolo zangapandle, ukuze ati ekula umntwana abe seleqelene nomsebenzi. Iqinga alivelisayo uti kwezizikolo zikulu nokozize zangapandle ngekumiswa umfundi- si wemisebenzi ongapandle kopete incwa- di. Lingati ke kuba inani lezizikolo ati ngekuqalwa kuzo lilikulu, kufezwe ukumi- selwa abafundisi abanjalo ngeminyaka emi- hlanu ; kumane ukumiswa babe 20 ngo- myaka umnye. Ekuqaleni kungatandeka ukuba ipatwe ngomhlope indawo enjalo; kuze emisebenzini kuqalwe ngobu karpenter nokutunga izihlangu. Angati ke amakwenkwe nabafana ekubonwa ukukalipa kwabo kwizikolo ezinjalo banyuselwe kwezingapezulu, bade ukuba baya quba banikwe imisebenzi pantsi kwe Government, mhlaumbi bamiselwe ekubeni ngabafundisi bemi- sebenzi—abantsundu bafundisane kwabodwa.

Kunganjalo ke nase zintombini, zifundi- swe ukusika, nokutunga, neminye imise- tyenzana enjalo.

Ukumiswa kweqinga elinjalo kungafuna ukuba kurolelwe £15,000 ngomnyaka, mhlaumbi nangapezulwana, ekungaqinise- kile ke nokuba ingaba nokubuyiseleka yonke lomali.

Linjalo ke iqinga eliveliswa yilondoda ati liyakunceda kakulu okukusweleka kwaba sebenzi bakala ngako bonke ngelixesha langoku. Indawana esingayitetayo ngalo kukuba langa okwenene lingade libe nempu- melelo. Lingavelisa ukulunga ngendlela ezininzi, ingeyiyo yodwa eyokuba makube ko abasebenzi. Ngokumalunga nokufezwa kwelo qinga, sikolwa bunyaniso bezwi lomfo esike samva esiti, into enkulu kufuneka ukuze kufunwe amadoda awufaneleyo lomsebenzi nokuba ade aya kufunwa pesheya. Linamandla elozwi; kuba bebaninzi nakwabamhlope abangaluhlisayo ngapezu kokulunyusa uhlanga; bacite endaweni yokuhlanganisa. Akuko ungaziyo ukuba asililo ibala yintliziyo into efezayo. Kekaloku indawo ezingaba ngamandla kumadoda aza kufundisa kukuwazi umsebenzi, nentliziyo enqwenayo ukunga bangenyuka ababantu bafundiswayo; abe ngumntu oba-

tandayo. Nokuba uyawazi xa ezele uku­fumana eloqosha angalamkeliswa ngenyanga akuko nto iya kufezeka.

Enye indawo eyingozi ngoku kwabafu- ndayo, ngokukodwa kumadodana apo siyi- bona futi, yile yokucinga ukuba uti umntu akufunda incwadi kube sekulihlazo ukupata umsebenzi wezandla. Abanye kungafanelana sekuxakekile, yinqabe ukuke ancede ungasike umbone efake izandla ezinxoweni ete nkwa intshiyi ; nokuba selebona eqauka unina ngumsebenzi. Lendawo sikolwa ukuba iveliswe kukungayazi kakuhle into eyiyo imfundo. Ukubake kuya kuti kwase kususeleni kokufunda zipatwe kunye zombini ezonto, kungancipa mhlaumbi kupele ukucinga ukuba imfundo iti umntu makangasebenzi. Kananjalo sikubona sikubonile kwaba bafunde imisebenzi ukuba zisike sezincola incwadi, angabi satanda ukukangela namapepa la endaba wona odwa. Ikwayimposiso naleyo engati mhlaumbi itshatyalaliswe ipeliswe kukuzi- quba zombini kwasekuqaleni ezo zinto. Ziko nezinye izinto esingabuye sizikankanye e si­kolwa ukuba zingaveliswa liqinga elinje ngeli lalo mfo.

ABANTSUNDU NOMSEBENZI.

Isikalo esihlokoma kumacalana onke ngelixesha langoku, ewe esingati soloko simi kuleminyaka isesitatwini idluleyo, sesokuba bazakuvela pina abantu kokusebenza. Kuko isikalo esinjalo nje bazele abantu kwalapa, kodwa abavumi kusebenza. Abanye bati makumiswe imiteto yokubanyanzela, indawo leyo esi- ngeyi case nganto ukuba ayiyi kuketa bala, iyakuwohlwaya ngokufanayo onke amavila. Imisebenzi itintelekile, eyakomkulu neyabalimi neyabafuyi. Kuza kutiwanina? “Baza kuvela pina abantu bokusebenza?” Baya kutiwanina ukuze bade basebenze aba bagqiba imini yonke ngokuteta into ezingenamsebenzi; kanti mhlaumbi ngokuhlwa banyeke ukuze badle ibokwana yosebenzayo?

Ezindawo asikuko nokuba zibanzi, azina- ko ke ngoko ukufezwa ukuxoxwa kwisitu- tyana esingangesi sinaso. Sesoti ke ngoko sikankanye indawana ibenye mhlaumbi zibe mbini.

Bate abanye ngokudinwa kukungavumi kusebenza kwabantu bezizigama bacinga ukuba makusekusiyiwa kufunwa abasebenzi kumazwe apesheya. Okwenene londawo kwade kwavunyelwana ngayo kwiparlame- nte ebipambi kwale idluleyo kwakutshwa indoda yokuya kufuna abantu pesheya abati ngu Mr. Fuller. Wawela kwaoko. Iziqa-